Nani
Mechi ya kwanza ya Nani ya ligi kuu ya Uingereza ilikuwa katika mechi ya ufunguzi ya nyumbani, Manchester United ikiwa mwenyeji wa Reading tarehe 12 Agosti na Nani aliingia kama mbadala kwa Wayne Rooney, ambaye alipata jeraha la mguu. Manmo 26 Agosti 2007, Nani alifunga bao lake la kwanza la ushindani la Manchester United, bao la ushindi kutoka yadi 30 katika dakika ya 69 dhidi ya Tottenham Hotspur.  Pia Nani aliandaa mabao muhimu kwa Louis Saha na Nemanja Vidic na kuruhusu Manchester United kuzicharaza Everton na Sunderland 1-0. Pia alifunga bao maarufu dhidi ya Middlesbrough, ambayo ilianzisha ushindi wa 4-1. Hii ilikuwa mechi ya kwanza ambayo ilidhaniwa kwamba Wayne Rooney na Carlos Tevez walionyesha ahadi ya kwanza ya kweli ya kufomu ushirikiano mzuri.  Alirudi kwa klabu yake ya zamani, Sporting, katika mechi ya ligi ya Mabingwa barani Ulaya mwezi wa Septemba, ingawa ilikuwa mwenzake na mchezaji wa zamani wa Sporting Cristiano Ronaldo ambaye alifunga bao la ushindi katika ushindi wa 1-0.